Rethemnos Live

«Απ’ τη μεριά τσ’ανατολής…»: Μια κρητική μουσική βραδιά στο Αντίβαρο
2026-04-26 20:00 (Europe/Athens) | Θέατρο Αντίβαρο, Κριτοβουλίδου 15, Ρέθυμνο, Ρεθύμνου, 74100, Greece
Μια μουσική βραδιά με το άρωμα της ανατολικής Κρήτης θα μας χαρίσουν οι καταξιωμένοι μουσικοί Δημήτρης Σγουρός, Μιχάλης Κονταξάκης και Γιώργος Ψαράκης, την Κυριακή 26 Απριλίου, στο θέατρο «Αντίβαρο» στις 8:00 μ.μ.
Και οι τρεις έχουν ενσωματώσει στο παίξιμό τους το ηχόχρωμα και τα ιδιαίτερα χαρακτηριστικά της μουσικής έκφρασης της ανατολικής Κρήτης, όπως τα βίωσαν στον τόπο καταγωγής τους, δηλαδή την Κριτσά, το Χουδέτσι και το Μοχό, που αποτελούσαν και αποτελούν τρεις ισχυρότατους πόλους της κρητικής ενδοχώρας.
Ταυτόχρονα όμως, έχουν καταφέρει να δημιουργήσουν το προσωπικό τους ύφος, το οποίο είναι έντονα αναγνωρίσιμο και στη δισκογραφία τους.
Είναι σίγουρο ότι θα απολαύσουμε ένα πολύ ενδιαφέροντα διάλογο ανάμεσα στη λύρα, το λυράκι, το μαντολίνο και το λαούτο, με τον αυθορμητισμό που διακρίνει και τους τρεις μουσικούς αλλά και με τις διακυμάνσεις και τα απρόοπτα που χαρακτηρίζουν πάντα την τελετουργία της «παρέας» στην Κρήτη.
Καλή αντάμωση λοιπόν!
